ازمة جرينلاند

من سنة 2025، امريكا تحت إدارة ترامب التانية حاولت كذا مرة ضم جرينلاند، اللى هيا منطقة ذات حكم ذاتى تتبع الدنمارك (واللى هيا نفسها عضو فى الاتحاد الاوروبى)، وده عمل أزمة دولية. الموضوع تصاعد فى بداية يناير 2026 بعد ما ترامب رفض أكتر من مرة يستبعد فكرة ضم جرينلاند وهدد إنه يحط ضريبة استيراد 25٪ على منتجات الاتحاد الاوروبى إلا لو الدنمارك سلمت جرينلاند. كلام ترامب أثار مواجهة مع الدنمارك والاتحاد الاوروبى (ودعمتهم كذا دولة تانية من الناتو)، ورجع قلق الناس من حرب تجارية بين امريكا والاتحاد الاوروبى. لكن ترامب تراجع فى مؤتمر دافوس 2026 يوم 21 يناير، ووعد إنه مش هيستخدم تعريفة أو قوة عسكرية ضد جرينلاند أو أى دولة أوروبية تانية.

ترامب كان حاول يشترى جرينلاند فى أول فترة رئاسته ومقدرش، و بعد ما اتعاد انتخابه فى 2024، ترامب هدد كذا مرة بغزو جرينلاند. ترامب قال "ممكن يكون اختيار" بين إنه يحافظ على الناتو أو ياخد جرينلاند، وقال كمان إنه "مبقاش حاسس إنه لازم يفكر بس فى السلام" بعد ما ماخدش جايزة نوبل للسلام. تقرير من جهاز المخابرات الدفاعية الدنماركى ذكر امريكا كتهديد محتمل للأمن القومى لأول مرة فى تاريخها، وقلق من تقارير إن مديرة المخابرات الوطنية تولسى غابارد كلفت عملاء بالتجسس على جرينلاند.

رؤساء وزراء جرينلاند و الدنمارك رفضوا أى احتمال إن امريكا تاخد السيطرة، وقالوا إن الجيش الدنماركى هيحمى جرينلاند لو حصل هجوم. الدنمارك قالت إنها هتطبق المادة 5 من حلف الناتو لو اتهاجمت، وكمان مفوض الدفاع فى الاتحاد الاوروبى أندريوس كوبليوس قال إن أعضاء الاتحاد الاوروبى لازم يساعدوا الدنمارك. و الدنمارك وتمانية من حلفاء الناتو نشروا قوات لحماية الأراضى. رد على كده، ترامب هدد بحرب تجارية ضد الاتحاد الاوروبي، وده خلى السياسيين الاوروبيين يوقفوا الاتفاق التجارى المقترح بين الاتحاد الاوروبى و امريكا ويابتدو خطوات لفرض عقوبات على امريكا.

 التفاعلات 
 مملكة الدنمارك 
فى يوم 16 و17 يونيه 2025، حكومات جرينلاند و الدنمارك وجزر فارو شاركو فى اجتماعهم النص سنوى فى تورشافن بسبب الأزمة اللى شغالة. بالرغم من إن رئيسة وزراء الدنمارك، ميته فريدريكسن، ما كانتش عايزة تفصل فى مفاوضاتها مع جرينلاند وجزر فارو وقتها، إلا إنها دعت للوحدة بين كل حكومات المملكة الدنماركية، فى الوقت اللى رئيس وزراء جزر فارو، أكسل ف. يوهانسن، طالب فيه بمزيد من الاستقلالية فى السياسة الخارجية لجزر فارو.

رد على تهديدات امريكا ضد جرينلاند والمملكة الدنماركية، رئيسة الوزراء ميتا فريدريكسن فَكّرت ترامب إن أى هجوم على المملكة الدنماركية هو هجوم على الناتو، وكل الأعضاء ملزمين ييجوا يدافعوا عن الدنمارك، وحثّت امريكا إنها توقف تهديداتها اللى بتخطر على وجود الناتو والإطار الأمنى اللى اتأسس من بعد الحرب العالمية التانية.ورقة التوت الاطلنطىة تتداعى.. توترات جرينلاند تضع الناتو على المحك

 مصادر 

تصنيف:2026